# Επίσημη Εφημερίδα C 279A/13 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 279A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος13 Ιουλίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 279A

Έκδοση στην ελληνική γλώσσα

Ανακοινώσεις και Πληροφορίες

64ό έτος13 Ιουλίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 279 A/01 | Πρόσκληση υποβολής υποψηφιοτήτων για την επιλογή ελεγκτή διαδικαστικών εγγυήσεων στο πλαίσιο ερευνών που διεξάγει η Ευρωπαϊκή Υπηρεσία Καταπολέμησης της Απάτης (OLAF) — COM/2021/20062 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 279 A/01

Πρόσκληση υποβολής υποψηφιοτήτων για την επιλογή ελεγκτή διαδικαστικών εγγυήσεων στο πλαίσιο ερευνών που διεξάγει η Ευρωπαϊκή Υπηρεσία Καταπολέμησης της Απάτης (OLAF) — COM/2021/20062

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 13.7.2021 | EL | Επίσημη Εφημερίδα της Ευρωπαϊκής Ένωσης | CA 279/1 |
| --- | --- | --- | --- |

13.7.2021

EL

Επίσημη Εφημερίδα της Ευρωπαϊκής Ένωσης

CA 279/1

---

Πρόσκληση υποβολής υποψηφιοτήτων για την επιλογή ελεγκτή διαδικαστικών εγγυήσεων στο πλαίσιο ερευνών που διεξάγει η Ευρωπαϊκή Υπηρεσία Καταπολέμησης της Απάτης (OLAF)

COM/2021/20062

(2021/C 279 A/01)

Σκοπός της παρούσας πρόσκλησης υποβολής υποψηφιοτήτων είναι να καταστεί δυνατός ο διορισμός ελεγκτή διαδικαστικών εγγυήσεων (στο εξής: ο/η ελεγκτής), στο πλαίσιο ερευνών που διεξάγει η Ευρωπαϊκή Υπηρεσία Καταπολέμησης της Απάτης (OLAF). Ο/η ελεγκτής θα προσληφθεί ως ειδικός σύμβουλος σύμφωνα με το άρθρο 5 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης.

1.   Ο ΕΛΕΓΚΤΗΣ ΔΙΑΔΙΚΑΣΤΙΚΩΝ ΕΓΓΥΗΣΕΩΝ

Ο ελεγκτής διαδικαστικών εγγυήσεων αποτελεί ένα νέο αξίωμα που θεσπίστηκε με το άρθρο 9α του κανονισμού (EE, Ευρατόμ) 2020/2223 του Ευρωπαϊκού Κοινοβουλίου και του Συμβουλίου (1) με σκοπό την προστασία και τη συμμόρφωση με τις διαδικαστικές εγγυήσεις και τα θεμελιώδη δικαιώματα στο πλαίσιο των ερευνών της OLAF.

Τα ενδιαφερόμενα πρόσωπα μπορούν να υποβάλλουν καταγγελίες ενώπιον του/της ελεγκτή όσον αφορά τη συμμόρφωση της OLAF προς τις διαδικαστικές εγγυήσεις, καθώς επίσης και λόγω παράβασης των κανόνων που διέπουν τις έρευνες της OLAF, ιδίως λόγω παραβίασης διαδικαστικών απαιτήσεων και θεμελιωδών δικαιωμάτων. Ο/η ελεγκτής έχει την ευθύνη για την έκδοση συστάσεων σχετικά με τον τρόπο επίλυσης καταγγελιών, προτείνοντας, εφόσον είναι απαραίτητο, λύσεις για τα θέματα που θίγονται στην καταγγελία.

Ο/η ελεγκτής υποβάλλει έκθεση σχετικά με τις δραστηριότητές του/της σε ετήσια βάση προς το Ευρωπαϊκό Κοινοβούλιο, το Συμβούλιο, την Επιτροπή, την επιτροπή εποπτείας της OLAF και στην OLAF. Ο/η ελεγκτής δεν αναφέρεται σε ατομικές υποθέσεις υπό έρευνα και μεριμνά για τη διασφάλιση του εμπιστευτικού χαρακτήρα των ερευνών ακόμη και μετά την περάτωσή τους. Ο/η ελεγκτής υποβάλλει έκθεση στην επιτροπή εποπτείας για κάθε συστημικό θέμα που προκύπτει από τις συστάσεις του/της.

Ο/η ελεγκτής ασκεί τα καθήκοντά του/της με πλήρη ανεξαρτησία, μεταξύ άλλων και έναντι της επιτροπής εποπτείας της OLAF (2) και της OLAF, και δεν επιζητεί ούτε λαμβάνει οδηγίες από κανένα κατά την εκτέλεση των καθηκόντων του/της.

Το αξίωμα του/της ελεγκτή υπάγεται διοικητικά στην επιτροπή εποπτείας της OLAF, δηλαδή στη γραμματεία της. Η γραμματεία της επιτροπής εποπτείας παρέχει στον/στην ελεγκτή κάθε αναγκαία διοικητική και νομική υποστήριξη.

Ο/η ελεγκτής έχει πενταετή θητεία, η οποία δεν είναι ανανεώσιμη. Μετά τη λήξη της θητείας του/της, ο/η ελεγκτής παραμένει εν υπηρεσία έως ότου αντικατασταθεί.

Εκτιμάται ότι ο/η ελεγκτής θα χρειάζεται να αφιερώνει μεταξύ 5 και 8 ημερών μηνιαίως στα καθήκοντά του/της.

2.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Οι υποψήφιοι/-ες πρέπει:

| — | να είναι υπήκοοι κράτους μέλους της Ευρωπαϊκής Ένωσης και να απολαύουν πλήρως των πολιτικών τους δικαιωμάτων· |
| --- | --- |

—

να είναι υπήκοοι κράτους μέλους της Ευρωπαϊκής Ένωσης και να απολαύουν πλήρως των πολιτικών τους δικαιωμάτων·

| — | να διαθέτουν επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο· |
| --- | --- |

—

να διαθέτουν επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο·

| — | να διαθέτουν τουλάχιστον 10ετή επαγγελματική πείρα σε θέσεις σχετικές με τον ρόλο του/της ελεγκτή, όπως περιγράφεται ανωτέρω, η οποία έχει αποκτηθεί μετά την κτήση των προαναφερόμενων προσόντων· |
| --- | --- |

—

να διαθέτουν τουλάχιστον 10ετή επαγγελματική πείρα σε θέσεις σχετικές με τον ρόλο του/της ελεγκτή, όπως περιγράφεται ανωτέρω, η οποία έχει αποκτηθεί μετά την κτήση των προαναφερόμενων προσόντων·

| — | να μην ασκούν πολιτικά καθήκοντα κατά την ανάληψη των καθηκόντων τους, ούτε σε εθνικό ούτε σε ευρωπαϊκό επίπεδο· |
| --- | --- |

—

να μην ασκούν πολιτικά καθήκοντα κατά την ανάληψη των καθηκόντων τους, ούτε σε εθνικό ούτε σε ευρωπαϊκό επίπεδο·

| — | να μην είναι μέλη ή μέλη του προσωπικού θεσμικού οργάνου, οργανισμού ή φορέα της ΕΕ κατά την ανάληψη των καθηκόντων τους· |
| --- | --- |

—

να μην είναι μέλη ή μέλη του προσωπικού θεσμικού οργάνου, οργανισμού ή φορέα της ΕΕ κατά την ανάληψη των καθηκόντων τους·

| — | να μην είναι μέλη εθνικής υπηρεσίας για τον συντονισμό της καταπολέμησης της απάτης κατά την έννοια του άρθρου 3 παράγραφος 4 του κανονισμού (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (3) κατά την ανάληψη των καθηκόντων τους· |
| --- | --- |

—

να μην είναι μέλη εθνικής υπηρεσίας για τον συντονισμό της καταπολέμησης της απάτης κατά την έννοια του άρθρου 3 παράγραφος 4 του κανονισμού (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (3) κατά την ανάληψη των καθηκόντων τους·

| — | να είναι πλήρως ανεξάρτητοι/-ες από εθνικούς φορείς ή αρχές κατά την ανάληψη των καθηκόντων τους· |
| --- | --- |

—

να είναι πλήρως ανεξάρτητοι/-ες από εθνικούς φορείς ή αρχές κατά την ανάληψη των καθηκόντων τους·

| — | να είναι σε θέση να προσφέρουν εγγυήσεις ανεξαρτησίας και απουσίας σύγκρουσης συμφερόντων όσον αφορά τυχόν επαγγελματικές δραστηριότητες που θα μπορούσαν να διεξάγουν παράλληλα με τον ρόλο του/της ελεγκτή· |
| --- | --- |

—

να είναι σε θέση να προσφέρουν εγγυήσεις ανεξαρτησίας και απουσίας σύγκρουσης συμφερόντων όσον αφορά τυχόν επαγγελματικές δραστηριότητες που θα μπορούσαν να διεξάγουν παράλληλα με τον ρόλο του/της ελεγκτή·

| — | να έχουν άριστη γνώση δύο επίσημων γλωσσών των θεσμικών οργάνων της Ευρωπαϊκής Ένωσης που είναι αναγκαίες για την άσκηση των καθηκόντων τους (οι υποψήφιοι/-ες θα πρέπει να αναφέρουν επίσης το επίπεδο των γνώσεών τους σε άλλες επίσημες γλώσσες). |
| --- | --- |

—

να έχουν άριστη γνώση δύο επίσημων γλωσσών των θεσμικών οργάνων της Ευρωπαϊκής Ένωσης που είναι αναγκαίες για την άσκηση των καθηκόντων τους (οι υποψήφιοι/-ες θα πρέπει να αναφέρουν επίσης το επίπεδο των γνώσεών τους σε άλλες επίσημες γλώσσες).

3.   ΚΡΙΤΗΡΙΑ ΕΠΙΛΟΓΗΣ

Ο/η επιτυχών/-ούσα υποψήφιος/-α επιλέγεται με βάση τα προσωπικά και επαγγελματικά προσόντα του/της και την εκτεταμένη αποδεδειγμένη πείρα του/της.

3.1.   Επαγγελματικά κριτήρια

| — | Τεκμηριωμένο και αποδεδειγμένο ιστορικό σχετικών γνώσεων επαγγελματικής πείρας τουλάχιστον 10 ετών, συμπεριλαμβανομένης της νομικής ή δικαστικής πρακτικής σε υψηλό επίπεδο, στα πεδία των διαδικαστικών εγγυήσεων, μεταξύ άλλων στο πλαίσιο των ρυθμιστικών διαδικασιών προσφυγής και/ή χειρισμού καταγγελιών· |
| --- | --- |

—

Τεκμηριωμένο και αποδεδειγμένο ιστορικό σχετικών γνώσεων επαγγελματικής πείρας τουλάχιστον 10 ετών, συμπεριλαμβανομένης της νομικής ή δικαστικής πρακτικής σε υψηλό επίπεδο, στα πεδία των διαδικαστικών εγγυήσεων, μεταξύ άλλων στο πλαίσιο των ρυθμιστικών διαδικασιών προσφυγής και/ή χειρισμού καταγγελιών·

| — | πολύ καλή γνώση του δικαίου της ΕΕ, ιδίως του διοικητικού δικαίου της, των θεμελιωδών δικαιωμάτων και των διαδικαστικών εγγυήσεων, ή σε άλλους τομείς που σχετίζονται με το έργο της OLAF· |
| --- | --- |

—

πολύ καλή γνώση του δικαίου της ΕΕ, ιδίως του διοικητικού δικαίου της, των θεμελιωδών δικαιωμάτων και των διαδικαστικών εγγυήσεων, ή σε άλλους τομείς που σχετίζονται με το έργο της OLAF·

| — | εμπειρογνωμοσύνη ή διαχειριστική εμπειρία στη διερεύνηση/εξέταση ζητημάτων σχετικών με το έργο της OLAF, συμπεριλαμβανομένων των συγκρούσεων συμφερόντων και της διαφθοράς· |
| --- | --- |

—

εμπειρογνωμοσύνη ή διαχειριστική εμπειρία στη διερεύνηση/εξέταση ζητημάτων σχετικών με το έργο της OLAF, συμπεριλαμβανομένων των συγκρούσεων συμφερόντων και της διαφθοράς·

| — | πείρα στην εξέταση καταγγελιών ή προσφυγών ενώπιον των δικαστηρίων. |
| --- | --- |

—

πείρα στην εξέταση καταγγελιών ή προσφυγών ενώπιον των δικαστηρίων.

3.2.   Προσωπικά κριτήρια

| — | Να διαθέτουν επαρκή γενική γνώση των θεσμικών οργάνων, των πολιτικών, του νομικού πλαισίου και των μεθόδων εργασίας της ΕΕ· |
| --- | --- |

—

Να διαθέτουν επαρκή γενική γνώση των θεσμικών οργάνων, των πολιτικών, του νομικού πλαισίου και των μεθόδων εργασίας της ΕΕ·

| — | να έχουν πολύ καλή γνώση του έργου της OLAF· |
| --- | --- |

—

να έχουν πολύ καλή γνώση του έργου της OLAF·

| — | να είναι επαρκώς διαθέσιμοι ώστε να εξετάζουν τις καταγγελίες εντός καθορισμένων προθεσμιών· |
| --- | --- |

—

να είναι επαρκώς διαθέσιμοι ώστε να εξετάζουν τις καταγγελίες εντός καθορισμένων προθεσμιών·

| — | να αποδεικνύουν ότι η ανεξαρτησία, η αμεροληψία, η εντιμότητα και η ακεραιότητά τους είναι πέραν πάσης αμφιβολίας· |
| --- | --- |

—

να αποδεικνύουν ότι η ανεξαρτησία, η αμεροληψία, η εντιμότητα και η ακεραιότητά τους είναι πέραν πάσης αμφιβολίας·

| — | να διαθέτουν κριτική και στρατηγική σκέψη και άριστες δεξιότητες επίλυσης προβλημάτων· |
| --- | --- |

—

να διαθέτουν κριτική και στρατηγική σκέψη και άριστες δεξιότητες επίλυσης προβλημάτων·

| — | να διαθέτουν πολύ καλές επικοινωνιακές δεξιότητες, συμπεριλαμβανομένων δεξιοτήτων διαπροσωπικής επικοινωνίας· |
| --- | --- |

—

να διαθέτουν πολύ καλές επικοινωνιακές δεξιότητες, συμπεριλαμβανομένων δεξιοτήτων διαπροσωπικής επικοινωνίας·

| — | να επιδεικνύουν ισχυρή δέσμευση για τη διατήρηση θετικού εργασιακού περιβάλλοντος και καλών εργασιακών σχέσεων εντός της OLAF καθώς και με εξωτερικούς συνομιλητές. |
| --- | --- |

—

να επιδεικνύουν ισχυρή δέσμευση για τη διατήρηση θετικού εργασιακού περιβάλλοντος και καλών εργασιακών σχέσεων εντός της OLAF καθώς και με εξωτερικούς συνομιλητές.

4.   ΥΠΟΒΟΛΗ ΑΙΤΗΣΕΩΝ ΥΠΟΨΗΦΙΟΤΗΤΑΣ

Τα ενδιαφερόμενα πρόσωπα θα πρέπει να εκδηλώσουν το ενδιαφέρον τους χρησιμοποιώντας την ηλεκτρονική αίτηση cvOnline (4).

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας που παρατίθενται στο σημείο 2 ανωτέρω. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Για να εγγραφείτε πρέπει να διαθέτετε έγκυρη διεύθυνση ηλεκτρονικού ταχυδρομείου, η οποία θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Οι υποψήφιοι/-ες καλούνται να προσδιορίσουν όλες τις γλώσσες της ΕΕ τις οποίες γνωρίζουν και το αντίστοιχο επίπεδο γνώσεων σύμφωνα με το Κοινό Ευρωπαϊκό Πλαίσιο Αναφοράς για τα γλωσσικά προσόντα (5).

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί.

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Σε περίπτωση που χρειάζεστε περισσότερες πληροφορίες και/ή αντιμετωπίσετε τεχνικά προβλήματα, θα πρέπει να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και των θεσμικών οργάνων, η διαδικασία επιλογής θα πραγματοποιηθεί αποκλειστικά στην αγγλική γλώσσα (6).

Προθεσμία υποβολής αιτήσεων

Η καταληκτική ημερομηνία εγγραφής είναι η 9η Σεπτεμβρίου 2021. Μετά τις 12.00 το μεσημέρι ώρα Βρυξελλών δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

5.   ΔΙΑΔΙΚΑΣΙΑ ΕΠΙΛΟΓΗΣ

Η Ευρωπαϊκή Επιτροπή θα συγκροτήσει επιτροπή επιλογής για να εξετάσει όλες τις αιτήσεις που θα υποβληθούν.

Η επιτροπή αυτή θα αξιολογήσει και θα συγκρίνει τα προσόντα, την εμπειρία και τα κίνητρα όλων των υποψηφίων που είναι επιλέξιμοι/-ες, βάσει των αιτήσεών τους. Η επιτροπή θα εκδώσει γνώμη η οποία θα περιλαμβάνει κατάλογο τριών τουλάχιστον επικρατέστερων υποψηφίων που διαθέτουν τα κατάλληλα προσόντα για το αξίωμα του/της ελεγκτή διαδικαστικών εγγυήσεων.

Η Ευρωπαϊκή Επιτροπή θα εγκρίνει τον κατάλογο των επικρατέστερων υποψηφίων με τα κατάλληλα προσόντα και θα προβεί σε διαβούλευση με το Ευρωπαϊκό Κοινοβούλιο και το Συμβούλιο.

Ο/η ελεγκτής διαδικαστικών εγγυήσεων θα διοριστεί από την Ευρωπαϊκή Επιτροπή.

6.   ΙΣΟΤΗΤΑ ΕΥΚΑΙΡΙΩΝ

Τα όργανα και οι οργανισμοί της Ευρωπαϊκής Ένωσης εφαρμόζουν πολιτική ίσων ευκαιριών και δέχονται υποψηφιότητες ανεξάρτητα από το φύλο, τη φυλή, το χρώμα, την εθνοτική ή την κοινωνική καταγωγή, τα γενετικά χαρακτηριστικά, τη γλώσσα, τις θρησκευτικές, πολιτικές ή άλλες πεποιθήσεις, την υπαγωγή σε εθνική μειονότητα, την ιδιοκτησία, την καταγωγή, αναπηρία, την ηλικία, ή το γενετήσιο προσανατολισμό.

7.   ΑΝΕΞΑΡΤΗΣΙΑ ΚΑΙ ΔΗΛΩΣΗ ΣΥΜΦΕΡΟΝΤΩΝ

Πριν από την ανάληψη των καθηκόντων του/της, ο/η ελεγκτής θα κληθεί να δηλώσει ότι θα ενεργεί με αμεροληψία υπέρ του δημόσιου συμφέροντος, καθώς και ότι δεν έχει συμφέροντα τα οποία μπορεί να θεωρηθεί ότι θίγουν την ανεξαρτησία του/της.

Πριν από την ανάληψη των καθηκόντων του/της, θα του/της ζητηθεί να υποβάλει

| — | δήλωση δέσμευσης ότι θα ενεργεί με αμεροληψία υπέρ του δημόσιου συμφέροντος, |
| --- | --- |

—

δήλωση δέσμευσης ότι θα ενεργεί με αμεροληψία υπέρ του δημόσιου συμφέροντος,

| — | δήλωση όπου να απαριθμούνται όλες οι άλλες δραστηριότητες τις οποίες ασκεί, και |
| --- | --- |

—

δήλωση όπου να απαριθμούνται όλες οι άλλες δραστηριότητες τις οποίες ασκεί, και

| — | δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία του/της, |
| --- | --- |

—

δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία του/της,

| — | απόσπασμα ποινικού μητρώου. |
| --- | --- |

—

απόσπασμα ποινικού μητρώου.

Με την υποβολή αίτησης, οι υποψήφιοι επιβεβαιώνουν την προθυμία τους να παράσχουν τις εν λόγω δηλώσεις.

8.   ΌΡΟΙ ΑΠΑΣΧΟΛΗΣΗΣ

Ο/η ελεγκτής διορίζεται βάσει σύμβασης ως ειδικός σύμβουλος κατά την έννοια του άρθρου 5 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης. Η σύμβαση ως ειδικού συμβούλου παρατείνεται ώστε να καλύψει τη διάρκεια της εντολής. Ο/η ελεγκτής αμείβεται σε ημερήσια βάση σύμφωνα με τον βασικό μισθό βαθμού AD 14, κλιμάκιο 1, για τις ημέρες που εργάζεται (7) (8). Ωστόσο, οι πρώην υπάλληλοι της ΕΕ που λαμβάνουν σύνταξη γήρατος δεν θα λαμβάνουν αμοιβή· θα δικαιούνται μόνο την επιστροφή των εξόδων ταξιδίου και διαμονής.

Σύμφωνα με τις διατάξεις που ισχύουν στην Επιτροπή για τα μέλη του προσωπικού της, τα έξοδα ταξιδίου και διαμονής στα οποία υποβάλλεται ο/η ελεγκτής επιστρέφονται από την Επιτροπή κατόπιν αίτησης που συνοδεύεται από τα δικαιολογητικά έγγραφα. Δικαιούται, επίσης, ημερήσια αποζημίωση για την κάλυψη άλλων δαπανών.

9.   ΕΠΑΓΓΕΛΜΑΤΙΚΟ ΑΠΟΡΡΗΤΟ

Ο/η ελεγκτής απέχει από την χωρίς άδεια κοινολόγηση των πληροφοριών που περιέρχονται στην αντίληψή του/της εξαιτίας των καθηκόντων του/της, εκτός εάν οι πληροφορίες αυτές έχουν ήδη δημοσιοποιηθεί ή γίνει προσιτές στο κοινό. Ο/η ελεγκτής συνεχίζει να δεσμεύεται από την υποχρέωση αυτή και μετά τη λήξη της εντολής του/της.

Ο/η ελεγκτής δεν αποκαλύπτει ενώπιον δικαστικής αρχής, για οποιονδήποτε λόγο, πληροφορίες που γνωρίζει λόγω της άσκησης των καθηκόντων του/της, χωρίς την άδεια της Επιτροπής. Η άδεια αυτή δεν χορηγείται μόνο αν τούτο επιβάλλεται για τα συμφέροντα της Ένωσης και εφόσον η άρνηση της άδειας αυτής δεν συνεπάγεται ποινικές συνέπειες σε βάρος του ενδιαφερομένου εμπειρογνώμονα. Ο/η ελεγκτής συνεχίζει να δεσμεύεται από την υποχρέωση αυτή και μετά τη λήξη της εντολής του/της. (Η παρούσα παράγραφος δεν ισχύει στην περίπτωση ελεγκτή ή πρώην ελεγκτή ο/η οποίος/-α καταθέτει ενώπιον του Δικαστηρίου της Ευρωπαϊκής Ένωσης ή ενώπιον του πειθαρχικού συμβουλίου θεσμικού οργάνου για υπόθεση που αφορά υπάλληλο ή πρώην υπάλληλο της Ευρωπαϊκής Ένωσης).

10.   ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Η Ευρωπαϊκή Επιτροπή εξασφαλίζει ότι η επεξεργασία των προσωπικών δεδομένων των υποψηφίων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (9). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Κανονισμός (ΕΕ, Ευρατόμ) 2020/2223 του Ευρωπαϊκού Κοινοβουλίου και του Συμβουλίου, της 23ης Δεκεμβρίου 2020, για την τροποποίηση του κανονισμού (ΕΕ, Ευρατόμ) αριθ. 883/2013 όσον αφορά τη συνεργασία με την Ευρωπαϊκή Εισαγγελία και την αποτελεσματικότητα των ερευνών της Ευρωπαϊκής Υπηρεσίας Καταπολέμησης της Απάτης (EE L 437 της 28.12.2020, σ. 49).

(2)  https://europa.eu/supervisory-committee-olaf/

(3)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

(4)  https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces

(5)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(6)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν τη γλώσσα αυτή ως μητρική.

(7)  22 είναι ο μέσος αριθμός εργάσιμων ημερών ανά μήνα.

(8)  Μπορείτε να συμβουλευτείτε την ετήσια επικαιροποίηση του 2020 στις αποδοχές και τις συντάξεις των υπαλλήλων και του λοιπού προσωπικού της Ευρωπαϊκής Ένωσης στη διεύθυνση: https://eur-lex.europa.eu/legal-content/EL/TXT/HTML/?uri=CELEX:52020XC1211%2801%29&from=FR

(9)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---